உயர் சாதியினர், ஆட்சி அதிகாரத்தில் உள்ளவர்கள் ஏன் தொடர்ந்து வரலாற்றைத் திரித்து, ஏழை எளிய மக்களுக்கும், தலித்துகளுக்கும், மதச் சிறுபான்மையினருக்கு குறிப்பாக இஸ்லாமியருக்கு எதிராக சிவாஜி என்னும் ஆளுமையையும், அவரது பேர் புகழையும் பயன்படுத்துகின்றனர். சிவாஜியை வெறும் இந்து மன்னர் என்ற குறுகிய வட்டத்தில் சுருக்கி வந்துள்ள நிலையை உடைத்து, உண்மையான சிவாஜியை மீட்டு மக்களிடம் கொண்டு சேர்க்கும் முயற்சியில் அயராது தொடர்ந்து செயல்பட்டு வந்தார். அதன் பயனாக எழுதப்பட்டதே யார் சிவாஜி? என்னும் புத்தகம்.